15 ጥቅምቲ 2020 ምንጪ ስእሊ, Getty Images ብዝኾነ ኣጋጣሚ ብዛዕባ ህይወትን ሃለዋትን ኣዴታት ርሑቕ ገጠራት እንክለዓል ቅድሚ ኹሉ ኣደይ እያ ትራኣየኒ። ኣብ ከተማ ገዛእ ርእሶም ዘነባብርሉ ዕሙር ንግዳዊ ትካልን ዝተደላደለ ናብራን ዝነበሮም ወለደይ፡ ብዕግርግር ዝዝከር ዓመተ 1975፡ ሰላም ኤርትራ ምስተዘርገን ኣብ ጎደናታት ኣስመራ፡ መንእሰያት ብስልኪ ክሕነቑን ብጥይት ክቕተሉን ምስ ጀመሩ፡ ወለድና ክማልእዎ ዝኽእሉ ንብረት ጥራሕ ሒዞም ንደቆም ጠርኒፎም ንዓዲ ወሲዶሙና። ሽዑ ከኣ እየ ናብራ ገጠር እውን ክፍትኖን ከስተማቕሮን ዕድል ረኺበ። ኩናት ወረ ኩናት ስለዝቐጸለ ካብ ትምህርትና ተሰናኺልና። ኣብ ከተማ ዝለመድናዮ ሕንቁቕ ናብራ ስኢንና ከም ሰብና ከቢድ ናብራ ገጠር ክንለማመዶ ጀሚርና። ወለድና ኣብ ገጠር ተወሊዶም ስለዝዓበዩ እቲ ናብራ ኣይሓደሶምን። ተቓላሲት ኣንጻር ጸታዊ መጥቃዕቲ ዝነበረት ዶክተር ቦጋለች ገብሬ መን'ያ?
